open-index/open-wikipedia-markdown huggingface dataset:
கோபே

thumb|300px|left
**கோபே** மேற்கு நிப்பானின் இயோகோ மாகாணத்தின் தலைநகர். இந்நகரம் ஒசாகா, கியோட்டோ நகரங்களுக்கிடையே அமைதந்துள்ளது. 2008-ஆம் ஆண்டுக் கணக்கெடுப்பின் படி இவ்வூரின் மக்கட்தொகை 1.53 மில்லியன்.

ஆன்சின் பெரும் நிலநடுக்கம் ஏற்படும் வரை இதுவே நிப்பானின் செயல்பாடு நிறைந்த துறைமுகமாகவும் ஆசியாவின் முக்கியத் துறைமுகங்களுள் ஒன்றாகவும் விளங்கியது. நிலநடுக்கத்திற்குப் பின் இது சப்பானில் நான்காவது இடத்தில் உள்ளது (2005 ஆண்டுக் கணக்கின் படி).

பகுப்பு:ஜப்பானிய நகரங்கள்
வெனிசு

**வெனிஸ்** (அல்லது வெனிசு, இத்தாலிய மொழி: Venezia) இத்தாலி நாட்டின் வடகிழக்குப் பகுதியில் உள்ள ஒரு நகரம். இது ஒரு புகழ்பெற்ற சுற்றுலாப் பகுதியும் கூட. வெனிசு நகரே வெனிட்டோ பகுதியின் தலைநகரம். வெனிசு மொத்தம் 117 தீவுகளைக் கொண்டது. இவற்றின் ஊடே 150 வாய்க்கால்களும் ஓடுகின்றன. நிறைய சிறு பாலங்கள் இக்கால்வாய்களைக் கடக்க உதவுகின்றன. மேலும் கொண்டோலா எனப்படும் படகுகளும் போக்குவரத்திற்குப் பயன்படுகின்றன.

## நிகழ்வுகள்

கால்வாய்களின் நகரம் என்று அழைக்கப்படும் இந்நகருக்கு அருகில் கடல்பகுதியில் ஏற்பட்ட புயலின் காரணமாக 2019 ஆம் ஆண்டு நவம்பர் 13 ஆம் திகதி அதிக அளவு கடல் நீர் உட்புகுந்தது. அப்போது ஏற்பட்ட அலையின் உயரம் 1.4 மீட்டரைத் தாண்டியதாக இத்தாலிய வானிலை ஆய்வாளர்கள் தெரிவித்தார்கள். இதன் காரணமாக இந்நகரின் 50 சதவீதம் தண்ணிருக்குள் மூழ்கடிக்கப்பட்டுள்ளது. 

## புகழ்பெற்ற வெனிசியர்கள்
* மார்க்கோ போலோ

## மேற்கோள்கள்

பகுப்பு:நகரம் தொடர்பான குறுங்கட்டுரைகள்
பகுப்பு:இத்தாலிய நகரங்கள்
நியூரம்பெர்க்

**நியூரம்பெர்க்** (ஜெர்மன் மொழி: Nürnberg) செர்மனி நாட்டின் பவேரியா மாநிலத்தில் உள்ள ஒரு நகரம். இது பெக்னிட்சு ஆற்றங்கரையில் அமைந்துள்ளது. இந்நகர் பண்டைக்காலத்தின் பெரிய வணிகப்பாதைகளுள் ஒன்றின் அருகில் இருந்ததால் வரலாற்று முக்கியத்துவம் வாய்ந்ததாகவும் விளங்குகிறது. செர்மனியின் முதல் தொடர்வண்டிச் சேவை இவ்வூருக்கும் புர்த் என்ற ஊருக்கும் இடையில் அமைக்கப்பட்டது.

## மேற்கோள்கள்


பகுப்பு:செருமானிய நகரங்கள்
பகுப்பு:நகரம் தொடர்பான குறுங்கட்டுரைகள்
முள்ளியவளை தமிழ் வித்தியாலயம்

**முள்ளியவளை தமிழ் வித்தியாலயம்** முல்லைத்தீவு மாவட்டத்தில் கரைதுறைப்பற்று பிரதேச செயலாளர் பிரிவில் அமைந்துள்ள முள்ளியவளைப் பிரதேசத்தில் உள்ளது. ஆரம்பத்தில் *முள்ளியவளை அரசினர் தமிழ் கலவன் பாடசாலை* என அழைக்கப்பட்ட இப்பாடசாலை முல்லைத்தீவு மாவட்டத்தில் கரதுறைப்பற்று பிரதேசபைப்பிரில் **முள்ளியவளை தமிழ் வித்தியாலயம்** என பெயர் மாற்றப்பட்டது. இது முள்ளியவளை காட்டா விநாயகர் ஆலயத்திற்குத் தெற்கே அமந்துள்ளது. ஆண், பெண் இரு பாலாரும் கல்விகற்கும் இப்பாடசாலையில் தரம் 1 தொடக்கம் 9 வரை வகுப்புக்கள் நடைபெறுகின்றன. 2005 ஆம் ஆண்டுக் கணக்கெடுப்பின்படி 394 மாணவர்கள் இப்பாடசாலையில் கல்விகற்றனர்.

பகுப்பு:முல்லைத்தீவு மாவட்ட தமிழ்ப் பாடசாலைகள்
முள்ளியவளை காட்டா விநாயகர் ஆலயம்

right|thumb|300px|முள்ளியவளை காட்டா விநாயகர் ஆலயம்
**முள்ளியவளை காட்டா விநாயகர் ஆலயம்** முல்லைத்தீவு மாவட்டத்தின் கரைதுறைப்பற்று பிரதேச செயலர் பிரிவில் முள்ளியவளை கிராமத்தின் 2 ஆம் வட்டாரத்தில், முள்ளியவளை மத்தி கிராம சேவகர் பிரிவில் அமைந்துள்ளது. இதனை முல்லைத்தீவு – மாங்குளம் பிரதான வீதியில், முல்லைத்தீவில் இருந்து ஆறாவது மைல் கல் தூரத்தில் உள்ள சந்தியில் கிழக்காக செல்லும் வீதியில் சுமார் 200 மீற்றர் பயனிப்பதன் மூலம் அடையலாம்.

## ஆலய வரலாறு
வன்னி மன்னர்கள் காலம் முதல் தொட்டு முள்ளியவளையில் காட்டா விநாயகர் ஆலயம் இருந்துவருகிறது. முள்ளியவளையின் கிழக்கே உள்ள ஐயனார் கோயில் அருகில் இருந்த கோட்டையில் ஆட்சி செய்த வன்னி மன்னன் விநாயகரின் பூசையை தூர இருந்தே தரிசித்ததாக கூற கேட்கலாம். இவ்வாலயம் வற்றாப்பளை அம்மன் வழிபாட்டுடன் நெருங்கிய தொடர்பு கொண்டது. வைகாசி விசாகத்தை அண்மித்த ஞாயிற்றுகிழமை இவ்வாலயத்திலும் அடுத்த நாள் (திங்கள்) வற்றாப்பளை அம்மன் ஆலயத்திலும்  பொங்கல் நடைபெறும். அம்மன் ஆலயத்தில் எரிக்கப்படும் கடல் நீர் விளக்கு அதற்கு முந்திய 7 நாட்களும் காட்டா விநாயகர் ஆலயத்தில் வைத்து மடை பரவி அதன் நடுவே தொடர்ந்து எரிய விடப்படும்.

வெள்ளையர் ஆட்சிக் காலத்தில் "கந்தன்" என்ற ஒரு பக்தன் வெள்ளையர் துரத்த இவ்வாலயத்திற்கு அருகில் இருந்த கொன்றை மரம் ஒன்றில் ஏறி ஒழிந்து கொண்டதாகவும், விநாயகரை வேண்டி  "என்னைக் காட்டதே" என்று துதிக்க வெள்ளையர் கண்ணுக்கு குளவிக்கூடாக தோன்றியதாகவும் கிராமத்தவர்கள் கூறக்கேட்கலாம். அதற்கு காணிக்கையாக கந்தன், மணி ஒன்றை செய்வித்து ஆலயத்திற்கு கொடுத்தான். அம்மணி இன்றும் ஆலயத்தில் "**நினைவன் கந்தன்**" என்ற பெயர் தாங்கியவாறு காணப்படுகிறது.

## ஆலயம் இன்று
இவ்வாலயம் இலங்கை இந்து கலாசார திணக்களத்தில் பதிவு செய்யப்பட்டுள்ளது. பதிவு இல:HA/5/MU/03. வருடம்தோறும் தைப்பொங்கல் தினத்தன்று ஆலய மண்டபத்தில் கூட்டப்படும் பொதுக்கூட்டத்தின்மூலம் நிர்வாகசபை ஒன்று தெரிவுசெய்யப்பட்டு ஆலயம் நிர்வகிக்கப்பட்டு வருகிறது.

## மேற்கோள்கள்

பகுப்பு:முல்லைத்தீவு மாவட்டத்தில் உள்ள கோயில்கள்
பகுப்பு:இலங்கையில் உள்ள பிள்ளையார் ஆலயங்கள்
கதிரலைக் கும்பா

thumb|right
**ரேடார்** (*Radar*) அல்லது **தொலைக்கண்டுணர்வி** அல்லது **கதிரலைக் கும்பா** என்பது மின்காந்த அலைகளைப் பயன்படுத்தி விமானங்கள், கப்பல்கள், மோட்டார் வாகனங்கள், வளிமண்டல உருவாக்கங்கள் போன்றவற்றின் தரிப்பிடம், திசை, வேகம் போன்றவற்றைக் கணிக்கும் கருவித் தொகுதியாகும். ரேடார் என்பது *R*adio *D*etection *a*nd *R*anging  அல்லது **RA**dio **D**irection **A**nd **R**anging. என்பதன் சுருக்கம் ஆகும்.

ரேடாரானது வானொலி அலைகள் அல்லது நுண் அலைகளை அனுப்பி இலக்கில் அவை பட்டுத் தெறித்து வருவதைப் பெற்றுக் கணிப்புக்களை மேற்கொள்கின்றன. தெறித்துவரும் சமிக்ஞைகள் வலிமை குறைந்தனவாக இருந்தாலும் அவை பெருப்பிக்கப்படுகின்றன. இதன்மூலம் மிகத் தொலைவில் உள்ள இலக்குகளையும் இனங்காண முடிகிறது.

போர் விமானங்கள், கப்பல்கள் போன்றவற்றின் நடமாட்டத்தை அறியும் இராணுவத் தேவைகளுக்கும் வாகனங்களின் வேகங்களைக் கணித்தல், கடல் அலைகளை அவதானித்தல் போன்ற தேவைகளுக்கும் ரேடார்கள் பயன்படுகின்றன

## வரலாறு
ரேடாரின் உருவாக்கத்துக்குப் பல கண்டுபிடிப்பாளர்களும் அறிவியலாளர்களும் பங்களித்துள்ளனர். 1904 இல் கிறிஸ்ரியன் அல்ஸ்மேயர் என்பவர் பனிப்புகாரில் கப்பலொன்று நிற்பதை வானொலி அலைகள் மூலம் கண்டறியலாம் என்பதைச் செய்துகாட்டினார். ஆயினும் அது எவ்வளவு தூரத்தில் நிற்கிறதென்பது உணரப்படவில்லை. 1917 இல் நிக்கொலா ரெஸ்லா முதல் ரேடார் தொகுதிக்கான அலைநீளம், வலு அளவு போன்றவை தொடர்பிலான கருதுகோளை வெளியிட்டார். இரண்டாம் உலகப் போரின் முன்னர் அமெரிக்கர்கள், செருமானியர்கள், பிரித்தானியர் ஆகியோர் மேற்கொண்ட ஆய்வுகள் முதல் உண்மையான ரேடார் உருவாகக் காரணமானது. 1930 களில் பிரித்தானியா, அங்கேரி, பிரான்சு நாட்டவர்கள் ரேடார்களை உருவாக்கியிருந்தனர்.

அடிப்படையில் இராணுவத் தேவைகளுக்காகவே ரேடார் உருவாகியிருந்தாலும் போரின் பின்னரான காலங்களில் மேலும் முன்னேற்றங்கள் ஏற்பட்டதோடு ஏனைய துறைகளிலும் பயன்படலானது.

## குறியீடுகள்
மின்காந்த அலைகளின் அதிர்வெண்ணின் பரவலை குறிக்கும் ஆங்கில எழுத்து குறியீடுகள்:

## மேற்கோள்கள்

பகுப்பு:நுண்ணலைத் தொழில்நுட்பம்
பகுப்பு:போர் ஆயுதங்கள்
பகுப்பு:வான் போக்குவரத்து கட்டுப்பாடு
நுட்ப எழுத்து

**நுட்ப எழுத்து** (*Technical writing*) தொழில்நுட்ப விடயங்களைப் பற்றிய எழுத்து ஆகும். பயனர் கையேடு, மாணவர் பாட நூல், ஆவணங்கள் என பலதரப்பட்ட நுட்ப எழுத்து வகைகள் உண்டு.

நுட்ப எழுத்தில் கலைச்சொற்கள், துறைசார் கருத்துருக்கள் முக்கிய இடம் பெறும். இவற்றை வாசகர் வகை அறிந்து தகுந்தவாறு பயன்படுத்த வேண்டும். மேலும் நுட்ப எழுத்தில் சூத்திரம் (formula), அட்டவணை, விளக்க படம் (diagrams), பட்டியல், படம் ஆகிவற்றின் பயன்பாடும் முக்கிய இடத்தைப் பெறுகின்றது. பந்தி பந்தியாக எழுதி விளக்குவதை விட ஒரு வரைபடத்தின் உதவியுடன் சிறப்பாக விளக்கலாம். நிகழ்படம், இயங்குபடம் போன்றவற்றையும் பயன்படுத்தலாம்.

நுட்ப எழுத்தில் அறிவுபூர்வமான மதிப்பீடுகளுக்கு இடமுண்டு. ஆனால் மேலோட்டமான கருத்துரைகளை தவிர்ப்பது நன்று.

## தமிழில் நுட்ப எழுத்து
அண்மைக்காலத்தில் தான் அறிவியல் நுட்பவியல் தகவல் தமிழில் பகிர வேண்டிய அவசியம் பற்றி விழிப்புணர்வு ஏற்பட்டது. தற்போதுதான் தமிழில் நுட்ப எழுத்து வளர்ந்து வருகிறது.

## இவற்றையும் காணுங்கள்
* அறிவியல் எழுத்து

## மேற்கோள்கள்

பகுப்பு:தொழினுட்பம்
பகுப்பு:அறிவியல் தமிழ்
பகுப்பு:எழுத்துக்கள்
மொழிப் புத்துயிர்ப்பு

**மொழிப் புத்துயிர்ப்பு** என்பது அழியும் நிலையில் உள்ள மொழியை மீண்டும் பயன்பாட்டுக்கு கொண்டுவரும் ஒரு முயற்சி ஆகும். எந்த அளவுக்கு மொழியைப் புத்துயிர்க்கச் செய்வது என்பது தொடர்பாக வெவ்வேறு மொழிச் சமூகங்கள் வெவ்வேறு இலக்குகளைக் கொண்டுள்ளனர். பெரும்பாலான சமூகங்கள் மொழியை நாளாந்த பயன்பாட்டுக்கு கொண்டுவருவதை நோக்காக கொண்டுள்ளன.

மொழிப் புத்துயிர்ப்புக்கு சிறந்து எடுதுக்காட்டு இசுரேலின் எபிரேய மொழி மீட்டெப்பு ஆகும். இன்னுமொரு எடுத்துக்காட்டு கனடாவின் இனுக்ரிருற் மொழி. மேற்குநாடுகளில் ஐரிஸ், வெல்லிஸ் போன்ற மொழிகள் புத்துயிர்ப்புச் செயற்பாடுகள் மூலம் தற்போது வீச்சு பெற்றுள்ளன. இந்தியாவில் சமசுகிருதத்தைப் புத்துயிர்க்கும் முயற்சிகள் முன்னெடுக்கப்படுகின்றன.

## மொழிப் புத்துயிர்ப்பு ஆய்வாளர்கள்
* யோசுவா ஃபிசர்மன்
* கில்லார்ட் சூக்கர்மன்
* Zuckermann, Ghil‘ad (கில்லார்ட் சூக்கர்மன்) (2020). ''Revivalistics: From the Genesis of Israeli to Language Reclamation in Australia and Beyond'', Oxford University Press.  / 

## மேற்கோள்கள்

பகுப்பு:மொழியியல்
பகுப்பு:மொழிப் புத்துயிர்ப்பு
2008 ஐக்கிய அமெரிக்கக் குடியரசுத் தலைவர் தேர்தல்

2008 இன் ஐக்கிய அமெரிக்காவின் சனாதிபதித் தேர்தல் நவம்பர் 4, 2008 நடைபெற்றது. இது 56 வது தேர்தல் ஆகும். இந்த தேர்தலில் ஐக்கிய அமெரிக்காவின் குடியரசுத் தலைவருயும், துணைக் குடியரசுத் தலைவரும் தேர்வு செய்யப்பட்டார்கள்.

மக்களாட்சிக் கட்சி சேர்த ஆபிரிக்க அமெரிக்கரான இலினொய் மாநில மேலவை உறுப்பினர் பராக் ஒபாமா இந்த தேர்தலில் வென்று ஐக்கிய அமெரிக்காவின் குடியரசுத் தலைவர் ஆனார். இவரே அமெரிக்காவின் முதல் ஆபிரிக்க அமெரிக்க அல்லது சிறுபான்மை இனத்தைச் சேர்ந்த குடியரசுத் தலைவர் ஆவார். வெள்ளை இனத்தவர் பெரும்பான்மையாக இருக்கும் ஒரு நாட்டில் இவரே முதல் ஆபிரிக்க அமெரிக்க குடியரசுத் தலைவர்.

குடியரசுக் கட்சி சார்பாக போட்டியிட்ட அரிசோனா மாநில மேலவை உறுப்பினர் ஜான் மெக்கெய்ன் தோல்வியுற்றார்.

## குடியரசுத் துணைத் தலைவர் போட்டியாளர்கள்

மக்களாட்சிக் கட்சி சேர்த டெலவெயர் சார்பு மேலவை அவை உறுப்பினர் ஜோ பைடன் வெற்றி பெற்றார்.

குடியரசுக் கட்சி சார்பாக போட்டியிட்ட அலாஸ்கா மாநிலத்தின் ஆளுனர் சேரா பேலின் தோல்வியுற்றார்.

## வேட்பாளர்களின் நிலைப்பாடுகள்

## மேற்கோள்கள்

## வெளி இணைப்புகள்
* World reacts to Obama win

பகுப்பு:2008 தேர்தல்கள்
பகுப்பு:ஐக்கிய அமெரிக்காவில் தேர்தல்கள்
வி. கே. கானமூர்த்தி

**வி. கே. கானமூர்த்தி** (சனவரி 3, 1945 - செப்டம்பர் 10, 2008) ஈழத்தின் புகழ் பெற்ற நாதசுவரக் கலைஞர் ஆவார். வி. கே. பஞ்சமூர்த்தியின் சகோதரர்.

## வாழ்க்கைச் சுருக்கம்
யாழ்ப்பாணம், மூளாயில் பிறந்து கோண்டாவில் மேற்கு காளி கோவிலடியில் வசித்து வந்த இவர் பிரபல நாதஸ்வர மேதை வி. கோதண்டபாணிக்கும், இராஜேஸ்வரிக்கும் மகனாகப் பிறந்தார். தனது 14 ஆவது வயதில் நாராயணசாமி என்பவரிடம் அதன்பின்னர் மாவிட்டபுரத்தைச் சேர்ந்த இராசா என்பவரிடமும் நாதசுவரக் கலையைக் கற்றார். தனது இளைய சகோதரனான பஞ்சமூர்த்தியுடன் இணைந்து பல்லாண்டுகளாக இலங்கையில் பல பாகங்களிலும், தமிழ்நாடு, மலேசியா, சிங்கப்பூர் உட்பட உலகின் பல பாகங்களுக்கும் நாதசுவரக் கச்சேரிகளை நடத்தினார்.

மார்ச் 23, 1989 இவர்கள் இருவரும் நாதஸ்வர இசைத்துறையில் பிரவேசித்த வெள்ளிவிழாவை கம்பன் கழகம், யாழ் பல்கலைக்கழகம் கைலாசபதி அரங்கில் வரலாறு காணாத விழாவாக நடத்தியது.

இவர்கள் பல்லாண்டுகளாக பல சைவ ஆலயங்கள், திருமணச் சடங்குகள் என இலங்கையின் பல பாகங்களுக்கும் சென்று நாதஸ்வரம் வாசித்து பெரும் விருதுகள், பாராட்டுகள், கௌரவங்கள் என அளப்பரியன பெற்றனர்.

2005 இல் இலங்கை அரசின் கலாபூசண விருதைப் பெற்றார்.

## மறைவு
சிறிது காலம் நோய் வாய்ப்பட்டிருந்த இவர், யாழ்ப்பாண மருத்துவமனையில் அனுமதிக்கப்பட்டு செப்டம்பர் 10, 2008 இல் புதன்கிழமை இரவு 11 மணியளவில் காலமானார். இவருக்கு மூன்று ஆண் பிள்ளைகளும் இரு பெண் பிள்ளைகளும் உள்ளனர்.

## இவற்றையும் பார்க்கவும்
* வி. கே. பஞ்சமூர்த்தி
* வி. தெட்சணாமூர்த்தி

## வெளி இணைப்புகள்
* நாதஸ்வர சக்கரவர்த்தி கானமூர்த்தி காலமானார்
* ஓய்ந்து விட்ட கான(மூர்த்தி)சுரம்
* ஆளுமை:கானமூர்த்தி, கோதண்டபாணி

பகுப்பு:ஈழத்து நாதசுவரக் கலைஞர்கள்
பகுப்பு:ஈழத்துக் கலைஞர்கள்
பகுப்பு:1945 பிறப்புகள்
பகுப்பு:2008 இறப்புகள்
எலிசபெத் மே

**எலிசபெத் மே** (*Elizabeth May* ஜூன் 9, 1954, கனெடிகட்) கனடா பசுமைக் கட்சியின் தலைவர் ஆவர்.

இவர் ஒரு சூழலியலாளர், எழுத்தாளர், சமூகப் போராளி.  இவர் வழக்கறிஞராக கல்வி கற்றவர்.

சிறுபான்மை ஆதரவையே பெற்ற பசுமைக் கட்சியை தலைவர்களுக்கிடையேயான விவாதத்தில் பங்குபெறச் செய்தது இவரது ஒரு குறிப்பிடத்தக்க சாதனை ஆகும்.

## ஆரம்பகால வாழ்க்கை மற்றும் கல்வி

மே எழுத்தாளர் ஸ்டெபானி மற்றும் கணக்காளர் ஜான் மிடில்டன் ஆகியோருக்கு சூன் 9,1954 அன்று பிறந்தார். இவரின் தந்தை நியூயார்க்கில் பிறந்து இங்கிலாந்தில் வளர்ந்தவர்,தாய் நியூயார்க்கர். இவருக்கு ஜெஃப்ரி என்ற தம்பி உள்ளார்.இவரது தாய் அணுசக்தி எதிர்ப்பு ஆர்வலர்.கேப் பிரெட்டன் தீவில் கோடை விடுமுறையைத் தொடர்ந்து 1972 ஆம் ஆண்டில் குடும்பம் நோவா ஸ்கொட்டியாவின் மார்கரி துறைமுகத்திற்கு குடிபெயர்ந்தது.

மே 1974ல் செயின்ட் பிரான்சிஸ் சேவியர் பல்கலைக்கழகத்தில் சேற்ந்தார்,ஆனால் விரைவில் அந்த பள்ளியை விட்டு வெளியேரினார்.மார்க்ரிக்கு திரும்பி, மே உணவக நிர்வாகத்தில் கடித படிப்புகளை எடுத்தார்.1980 ஆம் ஆண்டு டல்ளசி சட்ட பள்ளியில் ஒரு முதிர்ச்சியடைத்த மாணவராக பயின்றார், 1983 இல் பட்டம் பெற்றார்.மே செயின்ட் பால் பல்கலைக்கழகத்தில் இறையியல் படித்தார்.

## பொது வாழ்க்கை

1980 ஆம் ஆண்டில்,மே மற்றும் "சிறு கட்சி"என்று அழைக்கப்படும் சுற்றுச் சூழல் மற்றும் அணுசக்தி எதிர்ப்பு பிரச்சிணைகளைஎழுப்ப ஒரு அரசியல் கட்சியைத் தொடங்கினார்.1980ல் கூட்டாச்சி தேர்தலில் ஆறு மாகாணங்களில் 12 வேட்பாளர்யுடன் கட்சி போட்டியிட்டது.மேக்கு அந்த நேரத்தில் 25 வயது ஆனது.

## தனிப்பட்ட வாழ்க்கை

மேக்கு  இயன் பர்டன், விக்டோரியா கேட் மே பர்ட்டனுடன் பிறந்த ஒரு மகள் உள்ளார்.நவம்பர்27,2018 அன்று நடிகை மார்கோட் கிடாரின் சகோதரரும் இங்கிலாந்து பசுமைக் கட்சியின் நிறுவனர்களில் ஒருவருமான ஜான் கிடரை மே திருமணம் செய்வதாக அறிவித்தார்.மே மற்றும் கிடருக்கு ஏப்ரல் 22,2019 அன்று திருமணம் நடைப்பெற்றது.மே ஒரு ஆங்கிலிக்கம் பயிற்சி பெற்றவர்.

## மேற்கோள்கள்

## வெளி இணைப்புகள்

*Profile at கனடா பசுமைக் கட்சி
*
*
*
*

பகுப்பு:கனடிய அரசியல்வாதிகள்
பகுப்பு:1954 பிறப்புகள்
பகுப்பு:வாழும் மக்கள்
பகுப்பு:கனடிய சுற்றுச்சூழல் செயற்பாட்டாளர்கள்
இட்சாக் ரபீன்

**இட்சாக் ரபீன்** (*Yitzhak Rabin*, எபிரேயம்: , மார்ச் 1, 1922 – நவம்பர் 4, 1995) இஸ்ரேலிய அரசியல்வாதியும், அதன் இராணுவத் தலைவரும் ஆவார். இவர் இஸ்ரேலின் பிரதமராக இரு தடவைகள் 1974-1977 வரையும், 1992 முதல் 1995 இல் அவர் கொலை செய்யப்படும் வரையில் இருந்தவர். 1994 ஆம் ஆண்டில், சிமோன் பெரெஸ், யாசர் அரபாத் ஆகியோருடன் இணைந்து அமைதிக்கான நோபல் பரிசு இவருக்குக் கிடைத்தது. 1993 இல் யாசர் அரபாத்துடன் இவர் கையெழுத்திட்ட அமைதி உடன்பாட்டிற்கு எதிர்ப்புத் தெரிவித்த இஸ்ரேலிய வலது-சாரி தீவிரவாதியினால் இவர் படுகொலை செய்யப்பட்டார்.

[thumb|left|300px|[1993, செப்டம்பர் 13 இல் ஒஸ்லோ அமைதி மாநாட்டில் இட்சாக் ரபீன், பில் கிளிண்டன், யாசர் அரபாத்]]

## வெளி இணைப்புகள்
* Official government biography Prime Minister's Office
* "Israel marks Rabin assassination". (Nov. 5, 2005). *[[பிபிசி]]*.

## மேற்கோள்கள்

பகுப்பு:கொலை செய்யப்பட்ட அரசுத் தலைவர்கள்
பகுப்பு:இசுரேலிய அரசியல்வாதிகள்
பகுப்பு:1922 பிறப்புகள்
பகுப்பு:1995 இறப்புகள்
இசுரேலியப் பிரதமர்கள்
பருத்தித்துறை வேலாயுதம் மகா வித்தியாலயம்

**பருத்தித்துறை வேலாயுதம் மகா வித்தியாலயம்** (புலோலி ஆண்கள் ஆங்கில பாடசாலை, ஓகஸ்ட் 7, 1895) இலங்கை, யாழ்ப்பாண மாவட்டத்தில் பருத்தித்துறையில் அமைந்துள்ள ஒரு பாடசாலை. சைவத்தையும், தமிழையும், ஆங்கில மொழியையும், கல்வியையும் வளர்ப்பதற்காக சைவப் பெரியாரும், கல்விமானுமாகிய வைரமுத்து வேலாயுதம்பிள்ளையினால் 1895 ஆம் ஆண்டு ஆடிப் பூரத்திலன்று ஆரம்பிக்கப்பட்டது.

## நோக்கம்
இப்பாடசாலை அனைத்துத் தர பிள்ளைகளும் சைவச்சூழலில் ஆங்கில மொழி மூலம் கல்வி கற்று உயர்கல்வியைப் பெறவும் உருவாக்கப்பட்டது. பல  ஆன்மிகவாதிகளையும், அருளாளர்களையும், அறிவாளிகளையும் அரசியல்வாதிகளையும், ஆற்றல் மிகு அதிகாரிகளையும் உருவாக்கியது.

## வரலாறு
வேலாயுதம் மகாவித்தியாலயம் வடமராட்சியில் புலோலி கிழக்கில் வாழ்ந்த ஆசிரியரான வைரமுத்து லோயுதம்பிள்ளையினால் ஆகஸ்ட் 7, 1895 ஆம் ஆண்டு அவரது இல்லத்தில் புலோலி ஆண்கள் ஆங்கில பாடசாலை என்ற பெயரில் 14 மாணவர்களுடன் ஆரம்பிக்கப் பட்டது. ஐந்து ஆண்டுகளின் பின்னரே இது அரசபாடசாலையாக அங்கீகாரம் பெற்றது.  டிசம்பர் 12, 1961 இல் இப்பாடசாலையை அரசு பொறுப்பேற்றது. செப்டெம்பர் 18, 1976 இல் இப்பாடசாலையின் பெயர் வேலாயுதம் மகாவித்தியாலயம் என மாற்றம் பெற்றது.

**புலோலி ஆண்கள் ஆங்கில பாடசாலை** என்ற பெயரில் ஆரம்பிக்கப்பட்ட இப்பாடசாலை இன்று இக்கல்லூரியின் நிறுவனர் வேலாயுதத்தின் பெயரால் **பருத்தித்துறை வேலாயுதம் மகா வித்தியாலயம்** என அழைக்கப்படுகிறது.

ஆரம்ப காலத்தில் இங்கு எட்டாம் வகுப்பு வரையே கல்வி போதிக்கப்பட்டது. 1948 ஆம் ஆண்டளவில் தான் முதல் முதலாக இங்கு க.பொ.த (சாதாரண) வகுப்புக்கள் ஆரம்பிக்கப்பட்டன. இக் காலத்தில் தான் முதல் முதலாக அறிவியல் பாடங்களும், ஆய்வுகூடங்களும் திறக்கப்பட்டன. 

## அதிபர்கள்
* வை. வேலாயுதம்பிள்ளை – (1895)
* S. பாலகிருஸ்ணஐயர்
* S. சிவசுப்பிரமணியஐயர்
* க. சுப்பிரமணியம்
* S. சிவபாதசுந்தரம்
* K. சுந்தராச்சாரி
* வே. அருணாசலம் - (1939 - 1946)
* பசுபதிஐயர் – (1946)
* ஏ. நடராஜா – (1946)
* வே. நடராசா
* த. இராமநாதபிள்ளை (1947 – 1961)
* மு. ஆ. தங்கராஜா – (1961 – 1970)
* வ. தம்பிப்பிள்ளை – (1971 - 1977)
* இ. சே. ஏகாம்பரநாதன் (1977- 1991)
* சி. தேவராசா (1991 – 1994)
* .இ. ஞானசேகரம்பிள்ளை – (1994 – 2001)
* ஆ. ஜெகநாதன் - (2001 – 2009)

## ஆசிரியர்கள்
* ச.கணபதிப்பிள்ளை
* வே.காசிநாதர்
* க.உலகநாதர்
* வே. முருகேசபிள்ளை
* கனகசபாபதி
* பொ.சபாரத்தினம் 
* கேரளாவில் இருந்து இலங்கை வந்த இராமகிருஷ்ணப் பனிக்கர்
* இராஜகோபால் (M.A) 
* க.துரைரத்தினம் 

இக்கல்லூரியில் 1951 ஆம் ஆண்டிலிருந்து ஆசிரியராகக் கடமையாற்றிய க. துரைரத்தினம் இலங்கையில் பிற்காலத்தில் பருத்தித்துறைத் தொகுதியின் நாடாளுமன்ற உறுப்பினராக இலங்கைத் தமிழரசுக் கட்சியின் சார்பில் போட்டியிட்டு உறுப்பினராகத் தெரிவு செய்யப்பட்டார்.

## வெளி இணைப்புகள்
* வேலாயுதம் மகா வித்தியாலயம் – பருத்தித்துறை 

## மேற்கோள்கள்

பகுப்பு:யாழ்ப்பாண மாவட்டப் பாடசாலைகள்
ஆஸ்திரேலியக் கால்பந்தாட்டம்

200px|thumb|ஆஸ்திரேலிய காற்பந்தாட்டம்
**ஆஸ்திரேலியக் கால்பந்தாட்டம்** (*Australian rules football*) என்பது அவுஸ்திரேலியாவில் உருவாகி விளையாடப்படும் ஒரு காற்பந்தாட்ட வகையாகும். ஒவ்வொன்றும் 18 வீரர்களைக் கொண்ட அணிகளுக்கிடையில் நீள்வட்ட மைதானத்தில் நடைபெறும் இவ்வாட்டத்தில் நீளுருண்டை வடிவப் பந்து பயன்படுகிறது.

மைதானத்தில் இரு புறங்களில் நான்கு கம்பங்கள் வீதம் காணப்படும். எதிரணியின் நடு இரு கம்பங்களிடையே பந்தை அடித்துப் புள்ளிகள் பெறுவதே விளையாட்டின் நோக்கமாகும். ஒவ்வொரு ஆட்டமும் நான்கு காற்பகுதிகளாக விளையாடப்படுகிறது. நான்காவது காற்பகுதியின் முடிவில், அதாவது ஆட்ட முடிவில் அதிக புள்ளிகளைப் பெறும் அணி வெற்றி பெறும். புள்ளிகள் சமநிலையில் இருந்தால் ஆட்டம் வெற்றி தோல்வியின்றி முடியும்.

இந்த ஆட்டவகையில் பந்தைக் கொண்டுசெல்ல உடலின் எந்தப் பாகத்தையும் பயன்படுத்த முடியும். உதைத்தல், கைகளால் செலுத்துதல், பந்துடன் ஓடுதல் ஆகியன பந்தைக் கொண்டுசெல்லும் மூன்று முறைகளாகும்.

## வரலாறு
அவுஸ்திரேலியக் காற்பந்தாட்டம் எப்பொழுது தொடங்கப்பட்டது என்பது தொடர்பில் கருத்து வேறுபாடுகள் உள்ளன. 1853 அளவில் விக்ரோறியத் தங்க நிலங்களில் காற்பந்தாட்டம் ஆடப்பட்டமை தெரிய வந்துள்ளது. ஆயினும் 1858 இல் மெல்பேணில் அவுஸ்திரேலியக் காற்பந்தாட்டம் ஓர் ஒழுங்குமுறைக்குள் கொண்டுவரப்பட்டது. குளிர்காலங்களில் துடுப்பாட்டக்காரர்கள் ஆடுவதற்காகவே இந்த ஒழுங்குமுறை ஏற்படுத்தப்பட்டது. 1859 இல் மெல்பேண் காற்பந்தாட்டக் கழகத்தால் முதல்முறையாக காற்பந்தாட்ட விதிகள் அச்சிடப்பட்டன.

2008 இல் அவுஸ்திரேலியக் காற்பந்தாட்டத்தின் 150 ஆண்டு நிறைவு கொண்டாடப்படுகிறது.

## ஆட்ட விதிகள்
விளையாடப்படும் மைதானமும் பயன்படும் பந்தும் நீள்வட்ட வடிவமானவை. ஒவ்வொரு அணி சார்பாகவும் ஆகக் கூடியது 18 வீரர்களே களமிறங்கலாம். மேலதிகமாக நான்கு வீரர்கள் ஆட்டத்தின் இடையே மாற்றம் செய்யப்படலாம். அவ்வகையில் ஒவ்வொரு ஆட்டத்துக்கும் ஒவ்வொரு அணி சார்பாகவும் 22 வீரர்கள் இருப்பார்கள்.

ஆட்டம் தொடங்குகையில் வீரர்கள் மைதானத்தின் எப்பகுதியிலும் நிற்கலாம். ஆனால் ஆட்டந் தொடங்கும் போது மைதானத்தின் நடுப்பகுதியிலிருந்து 50 மீற்றர் தூரத்துக்குள் ஒவ்வோர் அணி சார்பிலும் நான்கு வீரர்கள் மட்டுமே நிற்கலாம்.

## மேற்கோள்கள்

பகுப்பு:ஆத்திரேலியாவில் விளையாட்டு
பகுப்பு:கால்பந்துப் போட்டிகள்
13 செப்டம்பர் 2008 டெல்லி தொடர் குண்டுவெடிப்புகள்

**13 செப்டம்பர் 2008 தில்லி தொடர் குண்டுவெடிப்புகள்** 2008 செப்டம்பர் 13ஆம் தேதி மாலை 6:10 மணிக்கு தில்லியில் இடம்பெற்ற ஐந்து தொடர் குண்டுவெடிப்புகளை குறிக்கும். அடுத்தடுத்து இந்த குண்டுகள் வெடித்து 30 பேர் உயிரிழந்தனர். மேலும் 90 பேர் படுகாயம் அடைந்தனர். 

இதே ஆண்டில் ஜெய்ப்பூர், பெங்களூர், மற்றும் அகமதாபாத் ஆகிய நகரங்களில் குண்டுவெடிப்புகள் இடம்பெற்றன. அந்த நிகழ்வுகளை தாங்களே நடத்தியதாக அறிவித்த இந்திய முஜாஹிதீன் அமைப்பு மின்னஞ்சல் மூலமாக பல தொலைக்காட்சி நிறுவனங்களுக்கு தில்லி குண்டுகளையும் ஒருங்கிணைத்தது என்று தெறிவித்துள்ளது. 

இதனால் தில்லி தேசிய தலைநகர் வலயம் (இந்தியா), பஞ்சாப், அரியானா மற்றும் இந்தியாவில் பல்வேறு பகுதிகளில் அவசர நிலை ஏற்பட்டது. 

## மேற்கோள்கள்

 
பகுப்பு:இந்தியாவில் இஸ்லாமிய பயங்கரவாதம் 
பகுப்பு:இந்தியாவில் தீவிரவாதத் தாக்குதல்கள்
பகுப்பு:2008 நிகழ்வுகள்
பகுப்பு:தில்லி
உரால் மலைகள்

right|thumb|285px|உரால் மலைகளின் வரைபடம்
**உரால் மலைகள்** அல்லது **யூரல் மலைகள்** (*Ural Mountains*, ரஷ்ய மொழி:Ура́льские го́ры, *உரால்ஸ்கியே கோரி*) என்பன ரஷ்யாவின் வடக்கு மற்றும் தெற்கு பகுதிகளூடாக மேற்கு வரை பரந்திருக்கும் மலைத்தொடர் ஆகும். இவை ஐரோப்பாவையும் ஆசியாவையும் பிரிக்கும் மலைகள் எனவும் அறியப்படுகிறது.

## புவியியல்
[thumb|left|200px|உரால் மலைகளில் அமைந்துள்ள கொல்கெடான் கிராமம் ([1912)]]
உரால் மலைகள் கசக்ஸ்தானின் வடக்கு எல்லையில் இருந்து 2,500&nbsp;கி.மீ. தூரம் ஆர்க்டிக் பெருங்கடலின் கரை வரை படர்ந்துள்ளது. இதன் அதியுயர் புள்ளி நரோத்னயா மலை (1,895 மீ). வடக்கு உராலில் உள்ள வேர்ஜின் கோமி காடுகள் உலக பாரம்பரியக் களமாக யுனெஸ்கோவினால் அறிவிக்கப்பட்டுள்ளது. உரால் மலைகளின் 68 விழுக்காட்டு பகுதி ரஷ்யாவிலும், மீதியான 32 விழுக்காடு கசக்ஸ்தானிலும் அமைந்துள்ளது.

## பெயர்க்காரணம்
உரால் என்பது உராலியப் பழங்குடிகளின் பெயரால் அழைக்கப்படுகிறது. இவர்கள் முன்னர் ஆசியாவின் வடக்குப் பகுதியில் வாழ்ந்தவர்கள். உராலியர்கள் பொதுவாக வேட்டையாடுபவர்கள். எனினும், இப்பகுதியின் வளக்குறைவினால் இவர்கள் ஆசியாவின் ஏனைய பகுதிகளுக்கு கட்டாயமாக இடம்பெயர நேரிட்டது.

## மேற்கோள்கள்

## வெளி இணைப்புகள்
* உரால் மலைகளின் ஐந்து பகுதிகள்

பகுப்பு:உருசிய மலைகள்
பகுப்பு:உருசியாவின் நிலவியல்
இயற்பியல் தலைப்புகளின் பட்டியல்

## இயற்பியலின் பிரிவுகள்
இயற்பியலுடன் சார்ந்த அல்லது உட்பிரிவுகள் என கருதப்படும் இயல்கள் பின்வருமாறு:
  
பொறியியல் (Engineering) - இயந்திரவியல் (Mechanics )- நிலையியல்  (Statics) - இயக்கியல் (Kinetics)- இயக்கவியல் (Dynamics) - ஒளியியல் (Optics) - ஒலியியல்  (Acoustics) - பாய்ம இயக்கவியல் (Fluid Mechanics) - வெப்பஇயக்கியல் (Thermokinetics)- தெறுமத்தினவியல், வெப்பவியக்கவியல் (Thermodynamics) - நிலைமின்னியல் (Electrostatics) - மின்னியல் (Electrical) - மின்னோட்டவியல் (Electrodynamics) -  மின்னணுவியல் (Electronics)- காந்தவியல் (Magnetism) - மின்காந்தவியல்  (Electromagnetism) - அணுத்துகளியல் (Atomic/Particle Physics) - அணுக்கருவியல் (Nuclear Physics) - குவைய இயற்பியல்/துணுக்க/மட்டுவ இயற்பியல் (Quantum Physics) - வானியல் (Astronomy) - அண்டவியல்/புடவியியல் (Cosmology)  - புவி இயற்பியல் (Geophysics),வான் இயற்பியல் (Astrophysics), மருத்துவ இயற்பியல் (Medical physics )

### எண்ணக்கருக்கள்
பொருள் (பொருண்மம்) - எதிர்ப் பொருள் - முதல்நிலைத் துணிக்கைகள் - போசோன்(Boson) - பெர்மியோன் (Fermion)

சமச்சீர் - இயக்கம் - அழிவின்மை விதிகள் - திணிவு அல்லது நிறை - ஆற்றல் - உந்தம் (Momentum) - கோண உந்தம் (Angular Momentum) - சுழற்சி

நேரம் - வெளி - Dimension -  Spacetime - நீளம் - வேகம் - விசை - திருப்பு விசை (Torque)

குவாண்டம் பின்னல் (துணுக்கப் பின்னல்) (Quantum entanglement) - இசைவூசல் - காந்தவியல் - மின்னோட்டம் - மின்காந்தக் கதிர்வீச்சு - வெப்பநிலை - இயல்பாற்றல் (சிதறம்) - பௌதீகத் தகவல்

பொருண்மை, திணிவு - mass - எடை, நிறை - weight - விசை - force - ஆற்றல் - energy - திறன், வலு - power - வேலை - work - நேரம் - time - திண்மம் - solid - நீர்மம் - Liquid - வளிமம் - gas - பாய்மம் - Fluid - பொருள் - material - பண்டம் - Substance - பிண்டம், உடல் - Body

### அடிப்படை விசைகள்
ஈர்ப்பு விசை - மின்காந்த விசை - வலுவற்ற அணுக்கரு விசை - வலுவான அணுக்கரு விசை

### துணிக்கைகள் [துகள்கள்]
முதன்மைக் கட்டுரை: துணிக்கைகள்/துகள்கள்

அணு - புரோத்தன் - நியூத்திரன் - இலத்திரன் - குவார்க் - போட்டோன் - குளுவோன் - W மற்றும் Z போசோன்கள் - கிறவிட்டோன் - நியூட்ரீனோ - துணிக்கைக் கதிர்வீச்சு - போனோன் - ரோட்டோன் - இசையிழைத் தத்துவம்

### அட்டவணைகள்
இயற்பியல் விதிகளின் பட்டியல் - இயற்பியல் மாறிலிகள் - அனைத்துலக முறை அலகுகள் - அனைத்துலக முறை வழி/பெறப்பட்ட அலகுகள் - அனைத்துலக முறை முன்னொட்டுக்கள்/முன்னீடுகள் - அலகு மாற்றம்

### வரலாறு

இயற்பியலின் வரலாறு - பிரபல இயற்பியலாளர்கள் - இயற்பியலுக்கான நோபல் பரிசு

## இவற்றையும் பார்க்க
* இயற்பியல் கணியங்கள்

பகுப்பு:அறிவியல் தலைப்புகள் பட்டியல்
பகுப்பு:இயற்பியல்
பகுப்பு:தமிழ் கலைச்சொற்கள்
ஆர். வெங்கட்ராமன்

**ஆர். வெங்கட்ராமன்** என்ற பெயரில் உள்ள கட்டுரைகள்:

* ஆர். வெங்கட்ராமன் - இந்தியக் குடியரசுத் தலைவர்
* ஆர். வெங்கட்ராமன் - எழுத்தாளர் **ஆர்வி**
* ஆர். வெங்கட்ராமன் (தயாரிப்பாளர்)

----
1821

[100px|thumb|right|1821, [மார்ச் 25: கிரேக்கம் விடுதலை அறிவித்தது.]]
[thumb|right|240px|[ஐக்கிய இராச்சியத்தின் நான்காம் ஜோர்ஜ்|நான்காம் ஜோர்ஜின் முடிசூட்டு விழா]]
**1821** (**[[ரோம எண்ணுருக்கள்|MDCCCXXI]]**) ஒரு திங்கட்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இவ்வாண்டு ஒரு சனிக்கிழமையில் ஆரம்பமானது.

## நிகழ்வுகள்
* மார்ச் 25 (ஜூலியன் நாட்காட்டி)/ஏப்ரல் 6 (கிரிகோரியன் ஆண்டு) - ஒட்டோமான் பேரரசிடம் இருந்து கிரேக்கம் விடுதலையை அறிவித்தது. விடுதலைக்கான கிரேக்கப் போர் ஆரம்பம்.
* ஏப்ரல் 10 - கொன்ஸ்டண்டீனோபோலின் ஆயர் ஐந்தாம் கிரெகோரி துருக்கியர்களினால் தூக்கிலிடப்பட்டார்.
* மே 5 - பேராரசன் முதலாம் நெப்போலியன் புனித ஹெலனாவில் நாடுகடந்த நிலையில் இறந்தான்.
* ஜூன் 14 - வடக்கு சூடானின் சென்னார் பேரரசன் மன்னன் ஏழாம் பாடி என்பவன் ஒட்டோமான் பேரரசின் தளபதி இஸ்மயில் பாஷாவிடம் சரணடைந்ததன் மூலம் சென்னார் பேரரசு முடிவுக்கு வந்தது.
* ஜூன் 24 - கரபோபோ என்ற இடத்தில் இடம்பெற்ற போரில் சிமோன் பொலிவார் ஸ்பெயினிடம் இருந்தான வெனிசுவேலாவின் விடுதலையை வென்றெடுத்தான்.
* ஜூலை 10 - ஸ்பெயினிடம் இருந்து புதிதாக வாங்கிய புளோரிடாவினுள் ஐக்கிய அமெரிக்கா நுழைந்தது.
* ஜூலை 19 - நான்காம் ஜோர்ஜ் பிரித்தானியாவின் மன்னனாக முடிசூடினான்.
* ஜூலை 28 - பெரு ஸ்பெயினிடம் இருந்து விடுதலையை அறிவித்தது.
* ஆகஸ்ட் 10 - மிசூரி ஐக்கிய அமெரிக்காவுடன் 24வது மாநிலமாக இணைந்தது.
* ஆகஸ்ட் 21 - ஜார்விஸ் தீவு கண்டுபிடிக்கப்பட்டது.
* செப்டம்பர் 11 - கிரேக்க போராளிகள் கிரேக்கத்தின் திரிப்பொலி நகரின் அனைத்து துருக்கிய மக்களையும் படுகொலை செய்தனர்.
* செப்டம்பர் 15 - ஸ்பெயினிடமிருந்து கொஸ்டா ரிக்கா, எல் சல்வடோர், குவாத்தமாலா, ஹொண்டுராஸ், நிக்கராகுவா ஆகியன கூட்டாக விடுதலையை அறிவித்தன.
* செப்டம்பர் 27 - மெக்சிகோ ஸ்பெயினிடம் இருந்து விடுதலை பெற்ற்றது.
* நவம்பர் 28 - பனாமா ஸ்பெயினிடம் இருந்து விடுதலையை அறிவித்தது.

## தேதி அறியப்படாத நிகழ்வுகள்
* உயர்தர பருத்தி எகிப்தில் அறிமுகப்படுத்தப்பட்டது.
* யாழ்ப்பாண வாவியில் இறந்த சங்குகள் கண்டுபிடிக்கப்பட்டன.
* பேராதனை தாவரவியற் பூங்கா அமைக்கப்பட்டது.

## பிறப்புகள்
* ஆகஸ்ட் 16 - ஆர்தர் கெய்லி, கணிதவியலர் (இ. 1895)

## இறப்புகள்
* பெப்ரவரி 23 - ஜோன் கீற்ஸ், ஆங்கிலக் கவிஞர் (பி. 1795)
* மே 5 - நெப்போலியன் பொனபார்ட், பிரெஞ்சு மன்னன் (பி. 1769)

## 1821 நாற்காட்டி

## மேற்கோள்கள்

*
முலைப்பால் வெல்லம் தாளாமை

**முலைப்பால் வெல்லம் தாளாமை** (*Lactose intolerance*) என்பது பாலிலும் பாலிலிருந்து பெறப்படும் பிற உணவுப்பொருட்களிலும் இருக்கும் முலைப்பால் வெல்லம் அல்லது இலாக்டோசு எனப்படும் மாவுச்சத்தை உடல் ஏற்காமல் போகும் நிலையைக் குறிக்கும். பொதுவாக இச்சக்கரை விலங்குகளின் உடலில் உயிர்வேதியியல் வினைகளூடாக உடைக்கப்பட்டு குடல் வழியாக குருதியில் உறிஞ்சிக்கொள்ளப்படும். மனிதர்கள் வளர வளர இவ்வினைகள் நடைபெறுவதற்கு இன்றியமையாதத் தேவையான பானொதி (இலாக்டேசு) சுரப்பது குன்றிவிடுவதனாலேயே இவ்விளைவு ஏற்படுகிறது என்று கருதப்படுகிறது. இதன் சுரப்பு குறைவது வெவ்வேறு இனக்குழுக்களில் வெவ்வேறு அளவுகளில் அமைந்துள்ளதாக அறியப்பட்டுள்ளது. வட ஐரோப்பாவில் 5% முதல் சில ஆசிய ஆப்பிரிக்க நாடுகளில் 90% வரை இவ்விளைவு நிலவுகிறது.

## குறிப்புகளும் மேற்கோள்களும்


பகுப்பு:பால்
பகுப்பு:சமிபாட்டுத்தொகுதி
ஐக்கிய அமெரிக்காவின் கூட்டரசு

**ஐக்கிய அமெரிக்காவின் கூட்டரசு** (*Federal government of the United States*) என்பது ஐக்கிய அமெரிக்காவின் அரசமைப்புச் சட்டத்தால் ஏற்படுத்தப்பட்ட நடுவண் அரசைக் குறிக்கிறது. இது சட்டமன்றம், செயலாற்றுப் பேரவை, நீதியமைப்பு ஆகிய மூன்று பிரிவுகளைக் கொண்டது. இந்த மூன்று பிரிவுகளின் அதிகாரம் பிரித்து கொடுக்கப்பட்டு, ஒன்றை ஒன்று கட்டுப்படுத்தி சீர்படுத்தும் வண்ணம் அமைக்கப்பட்டுள்ளது.

அமெரிக்காவின் சட்டமன்றம் ஐக்கிய அமெரிக்க காங்கிரஸ் ஆகும். இது ஐக்கிய அமெரிக்காவின் சட்டங்களை இயற்றுகின்றது.

அமெரிக்காவின் செயலாற்று அதிகாரம் குடியரசு தலைவரிடமும், அவரது அமைச்சர் குழுவிடமும் உள்ளது.

அமெரிக்காவின் நீதியமைப்பின் உச்ச அதிகாரம் ஐக்கிய அமெரிக்காவின் உயர்நீதிமன்றத்திடம் உள்ளது.

## இவற்றையும் பார்க்க
* கூட்டரசு

## மேற்கோள்கள்

பகுப்பு:ஐக்கிய அமெரிக்க அரசியல்
பசுமைக் கட்சி (ஐக்கிய அமெரிக்கா)

**பசுமைக் கட்சி** (ஆங்கிலம்: Green Party) அமெரிக்காவில் ஒரு சிறுபான்மை அரசியல் கட்சியாகும். ரால்ஃப் நேடர் 1996 மற்றும் 2000இல் நடத்திய குடியரசுத் தலைவர் பிரச்சாரங்கள் காரணமாக தேசிய அளவில் கவணத்துக்கு வந்தது. 2005 கணக்கெடுப்பின் படி 305,000 பதிவு செய்துள்ள உறுப்பினர்கள் உள்ளனர். 2008 அமெரிக்கக் குடியரசுத் தலைவர் தேர்தலில் பசுமைக் கட்சி வேட்பாளர் சிந்தியா மெக்கினி ஆவார்.

பகுப்பு:ஐக்கிய அமெரிக்காவின் அரசியல் கட்சிகள்
பகுப்பு:2001இல் நிறுவப்பட்ட அரசியல் கட்சிகள்
பாப் பார்

**ராபர்ட் லாரென்ஸ் "பாப்" பார், ஜூனியர்** (*Robert Laurence "Bob" Barr, Jr.*, பிறப்பு நவம்பர் 5, 1948) 2008 அமெரிக்கக் குடியரசுத் தலைவர் தேர்தலில் தாராண்மியவாதக் கட்சி சார்பில் வேட்பாளர் ஆவார். முந்தைய காலத்தில் நடுவண் அரச வழக்கறிஞராகவும் கீழவை உறுப்பினராகவும் பணியாற்றியுள்ளார். 1995 முதல் 2003 வரை கீழவையில் ஜோர்ஜியா மாநிலத்தின் 7ஆம் சட்டமன்ற மாவட்டத்திலிருந்து குடியரசுக் கட்சி சார்பில் பணியாற்றினார்.

பின் கிளின்டனின் அரசியல் குற்றச்சாட்டு வழக்கில் ஒரு முக்கிய வழக்கறிஞராக இருந்து நாடு முழுவதிலும் கவணம் பெற்றார். 2006இல் தாராண்மியவாதக் கட்சியை சேர்ந்து 1990களில் வைத்த கொள்கைகளை மாற்றியுள்ளார். மே 2008 வரை தாராண்மியவாதக் கட்சி தேசிய செயற்குழுவில் இருந்தார்.

## மேற்கோள்கள்

பகுப்பு:ஐக்கிய அமெரிக்க கீழவை உறுப்பினர்கள்
பகுப்பு:1948 பிறப்புகள்
பகுப்பு:வாழும் மக்கள்
சிந்தியா மெக்கினி

**சிந்தியா ஏன் மெக்கினி** (Cynthia Ann McKinney, பிறப்பு மார்ச் 17, 1955) 2008 அமெரிக்கக் குடியரசுத் தலைவர் தேர்தலில் பசுமைக் கட்சி சார்பில் வேட்பாளர் ஆவார். 1993 முதல் 2003 வரையும் 2005 முதல் 2007 வரையும் மக்களாட்சிக் கட்சியை சேர்ந்து ஜோர்ஜியாவின் 4ஆம் மற்றும் 11ஆம் சட்டமன்ற மாவட்டங்களின் மக்களின் சார்பில் கீழவையில் உறுப்பினராகப் பணியாற்றியுள்ளார். கீழவையில் ஜோர்ஜியாவை பிரதிநிதித்த முதலாம் ஆபிரிக்க அமெரிக்க பெண் ஆவார். 2007இல் டிசம்பர் 11ஆம் தேதி மெக்கினி பசுமைக் கட்சியை சேர்ந்து குடியரசுத் தலைவர் தேர்தல் பிரச்சாரத்தை தொடங்கியுள்ளார்.

பகுப்பு:ஆபிரிக்க அமெரிக்க அரசியல்வாதிகள்
பகுப்பு:ஐக்கிய அமெரிக்க கீழவை உறுப்பினர்கள்
பகுப்பு:1955 பிறப்புகள்
பகுப்பு:வாழும் மக்கள்
பகுப்பு:கலிபோர்னியா பல்கலைக்கழக (பெர்க்லி) முன்னாள் மாணவர்கள்
லிண்டா லவ்லேஸ்

**லிண்டா லவ்லேஸ்** (சனவரி 10, 1949 – ஏப்ரல் 22, 2002) என்ற திரைப்பெயரால் அறியப்படும் **லிண்டா சுசன் போர்மன்** ஒரு போர்னோகிராபி நடிகை. டீப் துறோட் (1972) என்ற போர்னோகிராபித் திரைப்படம் மூலம் பிரபலமானவர். பின்னாளில் போர்னோகிராபிக்கு எதிரான இயக்கத்தில் இணைந்து செயற்பட்டவர்.

1980 இல் போர்னொகிராபிக்கு எதிரான பெண்ணிய இயக்கத்தில் இணைந்தார். 1986 இல் *நீங்கள் டீப் துறோட் திரைப்படத்தைப் பார்க்கும்போது நான் பாலியல் வல்லுறவுக்குள்ளாவதைப் பார்க்கிறீர்கள்* என வாக்குமூலம் அளித்தார். இவரைப் பற்றி 5 வாழ்க்கை வரலாற்று நூல்கள் வெளிவந்துள்ளன.

2002 ஏப்ரல் 3 இல் இவரது கார் தடம்புரண்டதில் கடும் காயங்களுக்குள்ளாகி சில வாரங்களில் காலமானார்.

"டீப் துறோட்" என்ற திரைப்படம் போர்னோகிராபி வரலாற்றிலேயே மிக செல்வாக்கு பெற்ற திரைப்படங்களில் ஒன்றாகும். "டீப் துறோட்" என்பது ஒரு வகை வாய்வழிப் பாலுறவை குறிக்கும்.

## மேற்கோள்கள்
பகுப்பு:1949 பிறப்புகள்
பகுப்பு:2002 இறப்புகள்
பகுப்பு:பாலுணர்வுக் கிளர்ச்சியத் திரைப்பட நடிகைகள்
பகுப்பு:அமெரிக்கப் பெண் எழுத்தாளர்கள்
பகுப்பு:ஐக்கிய அமெரிக்கப் பெண்ணியவாதிகள்
டீப் துறோட்

**டீப் துறோட்** (Deep Throat) 1972இல் வெளிவந்த அமெரிக்கப் போர்னோகிராபி திரைப்படமாகும். இத்திரைப்படத்தின் முக்கிய நடிகை லிண்டா லவ்லேஸ் ஆவார். இத்திரைப்படத்தின் பெயர் ஒரு வகை வாய்வழிப் பாலுறவை குறிக்கும்; இத்திரைப்படம் முழுவதிலும் லிண்டா லவ்லேஸ் பல்வேறு ஆண்களை டீப் துரோட் செய்கிறார்.

அமெரிக்காவின் நடுவண் பரிசோதனை துறை (FBI) மதிப்பீட்டின் படி இத்திரைப்படம் மொத்தத்தில் ஏறத்தாழ $100 மில்லியன் வசூல் பெற்றுள்ளது. இத்திரைப்படம் அமெரிக்கப் பரவலர் பண்பாட்டில் நுழைந்தது. 1970களில் அமெரிக்க அரசியலில் நடந்த வாட்டர்கேட் ஊழல் நிகழ்வில் அனாமதேய தகவலளாளி இப்பெயரால் குறிப்பிட்டார்.

## கதை
லிண்டா லவ்லேஸ் ஒரு அழகான பெண். அவள் தன்னுடைய நண்பன் ஹெலனிடம் புணர்ச்சிப் பரவசநிலை அடைய வழிகேட்கிறாள். குழுப் பாலுறவு முடிந்த பிறகு ஹெலன் லின்டாவிற்கு ஒரு மனநல மருத்துவரை பரிந்துரை செய்கிறார். அவருடைய பெயர் டாக்டர்.யோங். அவர் லிண்டாவை ஆய்வு செய்து பரவநிலை அடையக்கூடிய உறுப்பு அவளுடைய தொண்டைப்பகுதியில் உள்ளதை அறிகிறார். 

மருத்துவர். யோங், லிண்டாவிற்கு வாய்வழிப் பாலுறவு குறித்தானதை விளக்குகிறார். வாய் வழிபாலுறவில் நிறைய திறன்களை லிண்டா கற்றுக்கொள்கிறாள். லிண்டா மருத்துவரை திருமணம் செய்து கொள்ள வலியுருத்துகிறார். அதற்கு மருத்துவர் லிண்டாவிற்கு தன்னுடைய மருத்துவமனையிலேயே வேலை தருவதாகவும், டீப் திரொட்டிங் என்ற பெயரில் வாய்வழி பாலுறவு செய்து லிண்டா நோயாளிகளுக்கு மருத்துவம் செய்யவும் கூறுகிறார். ஒரு நாள் லிண்டா தனக்கான இணையை கண்டுபிடிப்பதில் கதை முடிவடைகிறது. 

## ஆதாரங்கள்


பகுப்பு:பாலுணர்வுக் கிளர்ச்சியத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பாய்மம்

thumb|500px|நறுக்கு விசை பாய்மத்தின் மீது செலுத்தப்படும் பொழுது ஏற்படும் மாற்றத்தினை மேலேயுள்ள படத்தில் காணலாம். காலத்தின்கண் பாய்மம் நறுக்கு விசை செலுத்துகின்ற வரையில் உருமாறிக்கொண்டே இருக்கும். இதே நறுக்கு விசை திண்மப் பொருள் மீது செலுத்தப்படும் பொழுது அப்பொருள் ஒரு அளவிற்கு உருமாறி அத்துடன் நின்றுவிடும். இதனையும் மேலே உள்ள படத்தினில் காணலாம். படத்தில் அம்புக் குறிகள் நறுக்கு விசை செலுத்தப்படுவதைக் குறிக்கின்றன.

thumb|500px|இப்படத்தில் இரு வெவ்வேறு இயக்கவியல் பிசுக்குமையினை கொண்ட பாய்மங்களின் ஓட்டம் எவ்வாறு வேறுபடுகிறது என்பதனை காணலாம். இடப்பக்கம் உள்ள பாய்மத்திற்கு இயக்கவியல் பிசுக்குமை வலப்பக்கம் உள்ள பாய்மத்தை விட கூடுதல் ஆகும்.

ஒரு பொருள், நறுக்கு விசை தன் மேல் செலுத்தப்படும் பொழுது தொடர்ந்து தன் உரு மாறிக் கொண்டே இருந்தால் அதனை **பாய்மம்** என்று கொள்ளலாம்.
காற்று, நீர், எண்ணெய், ஆகியவற்றினை பாய்மத்திற்கு எடுத்துக்காட்டாக கொள்ளலாம்.

## பாய்ம பண்புகள்
அடர்த்தி, பிசுக்குமை ஆகிய இவை இரண்டும் ஒரு பாய்மம் பாயும் விதத்தை நிர்ணயிக்கும் பண்புகள் ஆகும்.

இவ்விரு பண்புகளை உள்ளடக்கி இயக்கவியல் பிசுக்குமையை சான்றோர்கள் வரையறுத்துள்ளனர். பிசுக்குமையை அடர்த்தியினை கொண்டு வகுத்தால் கிடைப்பது இயக்கவியல் பிசுக்குமை ஆகும். ஒரு பாய்ம ஓட்டத்தினை நிர்ணயிப்பதில் இயக்கவியல் பிசுக்குமை பெரும் பங்காற்றும். ஓரிடத்தில் ஓரே விசைக்கொண்டு ஓடும் இருவேறு பாய்ம ஓட்டத்திற்கு வேற்றுமையை தருவது இப்பண்பே ஆகும்.

ஒரு குழாயில் இருந்து வெளிப்படுகின்ற இருவெவ்வேறு இயக்கவியல் பிசுக்குமையினை கொண்ட பாய்ம ஓட்டத்தினை அருகில் உள்ள படத்தில் காணலாம். இயக்கியவியல் பிசுக்குமை கூடுதலாக உள்ள பாய்மம் சீராக வெளிப்பட்டு ஓடுவதையும், பிசுக்குமை குறைந்த பாய்மம் சீரற்று ஓடுவதையும் படத்தில் காணலாம். இப்படிப்பட்ட ஓட்டங்களை நாம் அன்றாட வாழ்விலும் காண முடியும். தேங்காய் எண்ணெயை (இயக்கவியல் பிசுக்குமை = 30 x 10 −6 மீ 2நொ−1) குழாயிலிருந்து வெளிப்படுவதை நாம் எண்ணெய் வாங்கும் கடையில் பார்த்திருக்க கூடும். அந்த ஓட்டம் படத்தில் பச்சை நிற பாய்மம் வெளிப்படுவதைப் போல சீராக இருக்கும். அதே இடத்தில் இயக்கவியல் பிசுக்குமை குறைந்த பாய்மம் (எடுத்து காட்டாக நீரினை எடுத்துக் கொள்ளலாம், நீரின் இயக்கவியல் பிசுக்குமை = 0.55 x 10 −6 மீ 2நொ−1) படத்தில் வலப்பக்கம் உள்ள வெண்ணிற பாய்மத்தைப் போல் சீரற்று ஓடியிருக்கும்.

## பாய்ம ஓட்டமும் பயன்பாடும்
பாய்ம ஓட்டத்தினை நாம் உயிர்வாழ எடுக்கும் மூச்சிலிருந்து உடலில் ஓடும் செந்நீர், பித்தநீர், சிறுநீர் ஆகியவற்றிலும், இந்த புவியில் உயிர்கள் வாழ காரணமாயிருக்கும் நீரோட்டத்திலும், அது ஓட துணை புரியும் கார்மேகங்களின் ஓட்டத்திலும், கார்மேகம் புடைசூழ கிளம்பும் கடல், ஆறு, ஏரி, ஆகிய நீர்நிலைகளில் இருக்கும் ஓட்டத்திலும், தானூர்ந்து, வானூர்தி, கப்பல், ஏவுகணை, விண்கல‌ ஏவூர்தி ஆகியவற்றின் இயக்கிகளிலும், மின் எடுக்கும் அனல்மின் நிலையம், அணுமின் நிலையம், நீர் தேக்க மின் நிலையம், காற்றோட்ட மின் நிலையம் ஆகியவற்றிலும் காணலாம்.

## மேற்கோள்கள்

பகுப்பு:பாய்ம இயக்கவியல்
பகுப்பு:இயங்குபடம் உள்ள கட்டுரைகள்
வடலி (பத்திரிகை)

thumb|right|வடலி - பெப்ரவரி 2008thumb|right|வடலி - நவம்பர் 2007thumb|right|வடலி நவம்பர்2005
**வடலி** இலண்டனிலிருந்து வெளிவரும் மாதாந்த இலவச சமூகப்பத்திரிகை. 2001 இல் இருந்து வெளிவருகிறது. இதன் ஆசிரியர் வேந்தக்கோன். இப்பத்திரிகையில் இலக்கியக் கட்டுரைகள், மருத்துவக் கட்டுரைகள், தாயகச்செய்திகள் போன்ற பல பயனுள்ள விடயங்கள் இடம் பெறுகின்றன. தற்போது இப்பத்திரிகை இணையத்திலும் வெளிவருகிறது.

## வெளி இணைப்புகள்
வடலி இணையத்தில் 

பகுப்பு:ஐக்கிய இராச்சியத் தமிழ் இதழ்கள்
பங்குச் சந்தை குறியீடு

thumb | வலது | 2002இல் டௌ ஜோன்ஸ் தொழில்துறை சராசரிபங்குச் சந்தையில் வணிக நிறுவனங்களின் பங்குகள் வாங்கி விற்கப்படுகின்றன. ஒரு வணிக நிறுவனத்தின் பெறுமதி, பங்குகளின் எண்ணிக்கை ஆகியவற்றைப் பொறுத்து ஒரு பங்கின் விலை அமைகின்றது. இவ்வாறு ஒரு பங்கு சந்தையில் பல்வேறு வணிக நிறுவனங்களின் பங்குகள் வாங்கி விற்கப்படுகின்றன. **பங்குச் சந்தை குறியீடு** ஒரு சந்தையில் விற்கப்படும் வணிக நிறுவனங்களின் ஒரு தொகுதியின் ஒட்டு மொத்த பெறுமதியைச் சுட்டுகின்றன. டௌ ஜோன்ஸ் தொழில்துறை குறியீடு, சென்செக்ஸ், S&P/TSX 60 ஆகியவை பங்குச் சந்தை குறியீடுகளுக்கு எடுத்துக்காட்டுகளாகும்.

## கலைச்சொற்கள்
* பங்கு
* பங்கு சந்தை
* வணிக நிறுவனம்
* முதலீட்டுத்தொகை - ?
* பங்குச் சந்தை அளவை

பகுப்பு:பங்கு சந்தை குறியீடுகள்
சிட்னி ஒப்பேரா மாளிகை

**சிட்னி ஒப்பேரா மாளிகை** (*Sydney Opera House*) ஆஸ்திரேலியாவின் நியூ சவுத் வேல்சில் உள்ள சிட்னி நகரத்தில் அமைந்துள்ளது. 2007, ஜூன் 28  ஆம் நாள் இது ஒரு யுனெஸ்கோ உலக பாரம்பரியக் களமாக அறிவிக்கப்பட்டது. இதற்கென நடத்தப்பட்ட போட்டியில் வெற்றி பெற்ற இதன் வடிவமைப்பு டென்மார்க்கைச் சேர்ந்த கட்டிடக்கலைஞரான ஜோர்ன் அட்சன் என்பவரால் செய்யப்பட்டது. சிட்னி ஒப்பேரா மாளிகை 20 ஆம் நூற்றாண்டில் கட்டப்பட்ட தனித்துவம் வாய்ந்த கட்டிடங்களில் ஒன்று. இது உலகின் மிகவும் புகழ் பெற்ற நிகழ்த்து கலைகளுக்கான அரங்கங்களிலும் ஒன்றாகத் திகழ்கிறது. 2007 ஆம் ஆண்டில், புதிய ஏழு உலக அதிசயங்களைத் தெரிவு செய்வதற்காக நடத்தப்பட்ட உலகம் தழுவிய வாக்கெடுப்பில் இறுதிக் கட்டத்துக்குத் தெரிவான இருபது அதிசயங்களில் ஒன்றாகவும் இது விளங்கியது. பிரபல கட்டிடக்கலைஞரான லூயிஸ் கான் இக் கட்டிடம் பற்றிக் கூறியபோது, "இக் கட்டிடத்தில் பட்டுத் தெறிக்கும்வரை தனது ஒளி எவ்வளவு அழகானது என்று சூரியனுக்கே தெரியாது" என்றார்.

சிட்னி ஒப்பேரா மாளிகை, சிட்னி துறைமுகப் பாலத்துக்கு அண்மையில், சிட்னித் துறைமுகத்தில் உள்ள பென்னெலோங் முனையில் அமைக்கப்பட்டுள்ளது. இக் கட்டிடமும் அதம் சூழலும் ஆஸ்திரேலியாவின் மிகவும் அறியப்பட்ட அடையாளச் சின்னம் ஆகும்.
  
இங்கு உற்பத்தி மற்றும் உள்ளக தயாரிப்புகளில் நான்கு முக்கிய குடியுரிமை நிறுவனங்கள் 
உட்பட பல நிகழ்த்து கலை நிறுவனங்கள் உள்ளன. சிட்னி ஒப்பேரா மாளிகை, ஆஸ்திரேலியாவில் மிகவும் 
பிரபலமான பார்வையாளர் பகுதிகளில் ஒன்று, இங்கு ஆண்டுதோறும் ஏழு மில்லியன் மக்கள் வந்து செல்கின்றனர்.
28 ஜூன் 2007 முதல், ஒரு யுனெஸ்கோ உலக பாரம்பரிய களமாக விளங்கி வருகிறது.

## அமைப்பு
சிட்னி ஒப்பேரா மாளிகை, நவீன வெளிப்பாட்டிய (expressionist) வடிவமைப்புடன் கூடியது. தொடர்ச்சியாக அமைந்த பல காங்கிரீட்டு வளைகூரைகள் வடிவமைப்பின் முக்கியமான கூறுகளாக உள்ளன. இக்கூறுகள் ஒவ்வொன்றும் 75.2 மீட்டர் ஆரமுடைய கோள வடிவத்தின் துண்டுகளால் ஆனது. கட்டிடம் பெரிய அளவிலான மேடை போன்ற அமைப்பின் மேல் நிறுவப்பட்டுள்ளது. 1.8 எக்டேர் (4.4 ஏக்கர்) நிலப்பரப்பில் அமைந்த இக்கட்டிடம் 183 மீட்டர்கள் (600 அடி) நீளமும், 120 மீட்டர்கள் (394 அடி) அகலமும் கொண்டது. கடல் மட்டத்துக்குக் கீழ் 25 மீட்டர்கள் (82 அடி) வரை செல்லும் காங்கிறீட்டு நிலத்தூண்களுக்கு மேல் அமைக்கப்பட்ட 588 காங்கிறீட்டுத் தூண்கள் இக்கட்டிடத்தைத் தாங்குகின்றன.

இதன் கூரை ஓடக (shell) அமைப்புக் கொண்டது எனப் பரவலாகக் குறிப்பிடப்பட்டாலும், அது உண்மையில் முன்தகைப்புக் காங்கிறீட்டினால் ஆன விலா வளைகளின்மீது தாங்கப்பட்ட முன்தகைப்புக் காங்கிறீட்டுத் தகடுகளால் ஆனது. தொலைவில் இருந்து பார்க்கும்போது கூரை ஒரே தன்மையான வெண்ணிறமாகத் தெரிந்தாலும், உண்மையில் அதன் மேற்பரப்பு, பளபளப்பான வெள்ளை, மங்கலான இளமஞ்சள் ஆகிய நிறங்களாலான 1,056,006 ஓடுகள் பதித்து உருவாக்கப்பட்ட "V" வடிவ வரிசைக் கோல அமைப்புக் கொண்டது. மேற்படி ஓடுகள் சுவீடன் நிறுவனம் ஒன்றால் உற்பத்தி செய்யப்பட்டது.

## நிகழ்ச்சிகளுக்கான இடங்களும் வசதிகளும்
சிட்னி ஒப்பேரா மாளிகை நிகழ்த்துகைகளுக்கான பல இடவசதிகளைக் கொண்டது. 
* **கச்சேரி மண்டபம்**(Concert Hall): 2679 இருக்கைகளுடன் கூடியது.
* **யோவான் சதர்லான்ட் அரங்கம்**: 1,507 இருக்கைகள் கொண்டது.
* **நாடக அரங்கம்**: 544 இருக்கைகளோடு அமைந்தது.
* **நாடகசாலை**: 398 இருக்கைகள்.
* **கலைக்கூடம்**: 280 நிலையான இருக்கைகள் கொண்டது. 400 இருக்கைகள் வரை கொள்ளக்கூடியது.
* **அட்சன் அறை**
* **ஒலிப்பதிவுக் கூடம்**
* **வெளி முற்றம்**

## மேற்கோள்கள்

## வெளி இணைப்புகள்
* சிட்னி ஒப்பரா மாளிகை இணையத்தளம் - 

பகுப்பு:சிட்னி
பகுப்பு:ஆத்திரேலியாவின் உலக பாரம்பரியக் களங்கள்
பங்கு சந்தை சரிவு

**பங்கு சந்தை சரிவு** என்பது பங்கு சந்தையில் திடீர் என ஏற்படும் ஒரு பாரிய சரிவு அல்லது இறக்கம்.  இவற்றை பங்கு சந்தை குறியீட்டில் ஏற்படும் சரிவை கொண்டு கணக்கிடலாம்.  அரசியல், பொருளாதார, சமூக காரணிகளால் இந்த சரிவு ஏற்படலாம்.  

## பெரிய சரிவுகள்
* 1929
* 1987
* 2001
* 15 செப்டம்பர் 2008 

பகுப்பு:பங்குச் சந்தை
அரபு அடிமை வணிகம்

thumb|right|250px|13th century slave market in the Yemen
**அரபு அடிமை வணிகம்** எனப்படுவது அரபு வணிகர்கள் அடிமைகளை வணிகப் பொருளாக கருதி வாங்கி விற்று இலாபம் ஈட்டிய செயற்பாட்டைக் குறிக்கும். பெரும்பான்மையாக ஆப்பிரிக்க அடிமைகளை மேற்குநாட்டினருக்கு விற்கும் தரகர்களாக இவர்கள் செயற்பட்டார்கள்.

பகுப்பு:அடிமை முறை
பகுப்பு:ஆபிரிக்க வரலாறு
பகுப்பு:மத்திய கிழக்கின் வரலாறு
இஸ்லாமில் அடிமைத்தனம்

இசுலாம் சமயத்தின் அன்றைய அரேபியர்களின் தாக்கத்தினால் அடிமைத்தனத்தை முற்காலத்தில் ஏற்றுக்கொண்டனர்.  முகமது நபியும் அவரோடு உடனிருந்தவர்களும் அடிமைகளை வாங்கினார்கள்.  சிலரை விடுதலையும் செய்தனர்.  19ஆம் நூற்றாண்டின் இறுதியில் இஸ்லாமிய சிந்தனை அடிமைத்தனம் இஸ்லாமிற்கு உடன்படாத செயற்பாடு என திரும்பியது.  சவூதி அரேபியாவின் :en:Wahhabi இதை இன்னும் ஏற்றுக்கொள்ளவில்லை.  

ஒரு சுதந்திரமான மனிதனை அடிமையாக்க முடியாது என்பது அல்லாஹ்வின் கட்டளை ஆகும்.     

## அடிமை பற்றி முகம்மது நபி(ஸல்) அவர்களின் வார்த்தைகள்

#### [[ஹதீஸ்]]

* ”மறுமை நாளில் மூவருக்கெதிராக நான் வழக்காடுவேன்’ என்று அல்லாஹ் கூறுகிறான். ஒருவன் என் பெயரால் சத்தியம் செய்து விட்டு அதில் மோசடி செய்தவன். இன்னொருவன், **சுதந்திரமான ஒருவரை விற்று அந்தக் கிரயத்தைச் சாப்பிட்டவன்.** மூன்றாமவன் ஒரு கூலியாளிடம் வேலை வாங்கிக்கொண்டு கூலி கொடுக்காமல் இருந்தவன்.” (நபிமொழி புகாரி 2227)  

## மேற்கோள்கள்


பகுப்பு:அடிமைத்தனமும் சமயமும்
பகுப்பு:இசுலாமிய அரசியல்
முள்ளியவளை கல்யாண வேலவர் ஆலயம்

## ஆலய அமைவிடம்
முல்லைத்தீவு மாவட்டத்தில் கரைதுறைபற்று பிரதேச செயலர் பிரிவில் முள்ளியவளை 1 ஆம் வட்டாரத்தில், (மேற்கு கிராம சேவகர் பிரிவு)முல்லைத்தீவு - மாங்குளம் பிரதான வீதியில் முள்ளியவளை பொதுச்சந்தைக்கு மேற்கே 200 மீற்றர் தூரத்தில் அமைந்துள்ளது. இவ்வாலாயத்துக்கு அருகில் [முள்ளியவளை

==ஆலய வரலாறு ==





==ஆலயம் இன்று==
இவ்வாலயம் இலங்கை இந்து கலாசார திணக்களத்தில் பதிவு செய்யப்பட்டுள்ளது.பதிவு இல:HA/5/MU/46 (சான்று:http://www.hindudept.gov.lk/Web%20Temple/Page22.htm)

==படங்கள்==

[பகுப்பு:முல்லைத்தீவு மாவட்டத்தில் உள்ள கோயில்கள்
அமெரிக்காக்களின் வரலாறு

**அமெரிக்காக்களின் வரலாறு** என்பது வட அமெரிக்கா, தென் அமெரிக்கா, நடு அமெரிக்கா, கரிபியன் ஆகிய பகுதிகள் சேர்ந்த பகுதியின் வரலாறு ஆகும். ஆசியப் பகுதிகளில் இருந்தும், ஓசானியாவில் இருந்தும் பனிக்கட்டிக் காலம் உயர்நிலையில் இருந்தபோது, முதல் மனிதர்கள் இப் பகுதிக்குள் வந்த காலத்தில் இருந்து இவ்வரலாறு தொடங்குகிறது. இக் குழுக்கள், 10 ஆம் நூற்றாண்டிலும், பின்னர் 15 ஆம் நூற்றாண்டிலும் ஐரோப்பியர் இப் பகுதிகளுக்கு வரும்வரை, பழைய உலகிலிருந்து தனிமைப்பட்டு இருந்தனர். 

இன்றைய தாயக அமெரிக்கர்களின் மூதாதையர்கள் வட அமெரிக்காவுக்குள் வந்த வேட்டுவ-உணவுசேகரிப்போர் ஆவர். மிகவும் நம்பப்படுகின்ற கோட்பாடுகளின்படி, முதல் மனிதர், பெரிங்கியாவிலுள்ள, பெரிங் நிலத்தொடுப்பு வழியாக அமெரிக்காவுக்குள் வந்ததாகச் சொல்லப்படுகிறது. இத்தொடுப்பு இப்போது பெரிங் நீரிணையில் குளிர்ந்த கடல் நீரினால் மூடப்பட்டுள்ளது. அண்மைக்கால ஆய்வாளர் சிலர் முதல் மனிதர்கள் 14,000 ஆண்டுகளுக்கு முன்னர் ஐரோப்பாவிலிருந்து அமெரிக்காவுக்குள் வந்திருக்கலாம் என்கின்றனர். பழைய-இந்தியர் சிறு குழுக்களாக உணவுக்கான விலங்குகளைத் தொடர்ந்து வந்திருக்கலாம் எனக் கருதப்படுகிறது.

இவ்வாறு அமெரிக்காவுக்குள் வந்தோரால் கொண்டுவரப் பட்ட பண்பாட்டுக் கூறுகள், வட அமெரிக்காவின் இராகுவோய்ஸ் பண்பாடு, தென் அமெரிக்காவின் இன்கா பண்பாடு போன்றவையாக வளர்ச்சியடைந்தன. இவற்றுட் சில பெரிய நாகரிகங்களாகவும் வளர்ச்சி பெற்றன. பெரும்பாலும் இவை பழைய உலக நாகரிகங்களோடு ஒப்பிடும்போது காலத்தால் பிற்பட்டவையாகும். கஹோக்கியா, சப்போட்டெக், தொல்டெக், ஒல்மெக், அஸ்டெக், புரெபெச்சா, சிமோர், இன்கா என்பன முன்னேறியவையாக அல்லது நாகரிகம் அடைந்தவையாகக் கருதத் தக்கவை.

## மேற்கோள்கள்

பகுப்பு:கனடாவின் வரலாறு
பண்டைக் கிரேக்கம்

[thumb|250px|[பார்த்தினன். பண்டைக் கிரேக்கப் பண்பாட்டின் மிகப் பொருத்தமான குறியீடும், பண்டைக் கிரேக்கரின் சிக்கலான வேலைப்பாடுகளுக்கான எடுத்துக் காட்டும்.]]
**பண்டைக் கிரேக்கம்** என்பது கிரேக்க வரலாற்றில் பொ.ஊ.மு. 1100 அளவில் கிரேக்கத்தின் இருண்ட கால முடிவு தொடக்கம் பொ.ஊ.மு. 146-இல் உரோமர் கிரீசைத் தோற்கடிக்கும் வரையிலான காலப்பகுதியில் இருந்த கிரேக்கப் பண்பாட்டைக் குறிக்கும். பொதுவாக மேற்கத்திய நாகரிகத்தின் அடிப்படையாக அமைந்தது இதுவே எனக் கொள்ளப்படுகிறது. கிரேக்கப் பண்பாடு உரோமப் பேரரசின் மீது வலுவான செல்வாக்கைக் கொண்டிருந்தது. அது கிரேக்கப் பண்பாட்டின் ஒரு வடிவத்தை ஐரோப்பாவின் பல பகுதிகளிலும் பரப்பியது. மொழி, அரசியல், கல்வி முறை, மெய்யியல், அறிவியல், கலைகள் ஆகியவற்றில் கிரேக்கப் பண்பாடு பெரும் செல்வாக்குக் கொண்டிருந்தது. அத்துடன் இது மேற்கு ஐரோப்பாவில், மறுமலர்ச்சியை உருவாக்குவதிலும், பொ.ஊ. 18-ஆம் 19-ஆம் நூற்றாண்டுகளில் பல புதிய செந்நெறி மீள்விப்புக்களை ஐரோப்பா, அமெரிக்கா ஆகிய இடங்களில் உருவாக்குவதிலும் அடிப்படையாக இருந்தது.

thumb|275px|தென்மேற்கிலிருந்து ஏதென்சிலுள்ள அக்குரோபோலிசின் இன்னொரு தோற்றம்

## ஆரம்பமும் பரம்பலும்
வரலாற்று மூலாதாரங்களின்படி இது பொ.ஊ.மு. ஆயிரம் ஆண்டுகளுக்கு முன் தோன்றியதாகும். இதன் ஆரம்பக்குடிகள் மத்திய ஆசியாவிலிருக்கும் சிடேப்பிப் புல்வெளியில் இருந்து வந்த ஆரியர்களே ஆவர்.

## மேற்கோள்கள்
எதிர்ச்சொல்

**எதிர்சொல்** என்பது ஒரு சொல்லுக்கு எதிர் பொருள் தரவல்ல சொல்லைக் குறிக்கும். பொதுவாக இரட்டை சொற்களாக இரு எதிர்மாறான பண்புகளை இச்சொற்கள் கொண்டுள்ளன.
* இரவு - பகல்
* துன்பம் - இன்பம்
* ஆண் - பெண்
* மேலே - கீழே
* அடிமை - ஆண்டை
* மாளிகை - குடிசை

## மேற்கோள்கள்

பகுப்பு:மொழியியல்
பண்டைய கிரேக்க சமயம்

**பண்டைய கிரேக்க சமயம்** என்பது பண்டைய கிரேக்கத்தில் வழிபாடு செய்யப்பட்ட நம்பப்பட்ட கடவுள்களையும் அதன் சமய அமைப்பையும் குறிக்கும். இம்மதத்தின் நம்பிக்கைகள் பண்டைய கிரேக்க தொன்மவியலை அடிப்படையாக கொண்டவை. ஒவ்வெரு கிரேக்க நகரமும் வெவ்வேறு கடவுள்களை வழிபட்டது.  உதாரணமாக ஏதேன்ஸ் நகர மக்கள் ஏதினா என்ற கடவுளையும், டெல்பி நகர மக்கள் அப்பல்லோ என்ற கடவுளையும் வழிபட்டனர்.

இந்த சமயம் சிறிய அளவில் புத்துயிர்ப்பு பெற்று வருகிறது.

## கிரேக்க கடவுள்கள்
கிரேக்க சமயத்தில் 12 கடவுள்கள் உள்ளனர். இவர்கள் பன்னிரு ஒலிம்பியர்கள் என்று அழைக்கப்படுகின்றனர்.
* சியுசு
* எரா
* பொசைடன்
* அப்பல்லோ
* ஆர்ட்டெமிசு
* அப்ரோடிட்
* எரெசு
* எப்பெசுடசு
* ஏதெனா
* எர்மெசு
* டிமிடர்
* எசுடியா

## மேற்கோள்கள்
 

பகுப்பு:கிரேக்க வரலாறு
பகுப்பு:பண்டைய கிரேக்க சமயம்
புத்தக் கோவில்களின் பட்டியல்

**புத்தக்கோவில்கள்** மற்றும் தூபிகள், விகாரைகள்  இக்கட்டுரையில் அவை அமைந்துள்ள இடங்களின் வரிசையில் பட்டியல் இடப்பபட்டுள்ளன.

## ஆசுத்திரேலியா
* நன் தியென் கோவில்

## பூட்டான்
* தக்த்சாங்

## கனடா
* பன்னாட்டு புத்தக் கோவில்

## நேபாளம்

* லும்பினி
* கபிலவஸ்து
* பௌத்தநாத்து
* பொக்காரா சாந்தி தூபி
* மாயாதேவி கோயில்

## இந்தியா

* மகாபோதி கோயில், புத்த காயா
* எல்லோரா புத்தக் கோயில்கள்
* நாளந்தா
* தக்சசீலா
* விக்கிரமசீலா
* சாஞ்சி
* சாரநாத்
* குசிநகர்
* புத்தகயா
* ராஜகிரகம்
* கேசரியா
* வைசாலி
* சிராவஸ்தி
* பர்குட்
* அசோகரின் தூண்கள்
* சிராவஸ்தி
* ஜேடவனம்
* சங்காசியா
* தௌலி

## இலங்கை

* அபயகிரி விகாரை
* ஜேதவனாராமய
* தம்புள்ளை பொற்கோவில்
* தலதா மாளிகை
* தூபாராமய
* ருவான்வெலிசாய
* கங்காராமய
* திம்புலாகலை ரஜ மகா விகாரை
* சிறீ மகாபோதி
* வட்டதாகே
* நாலந்த சிலை மண்டபம்

## தாய்லாந்து

* புலிக்கோவில்
* வாட் அருண்
* வாட் பிரா சி ரத்தின மகாதாட் 
* வாட் பிரா தாட் தோய் சுதீப்
* வாட் சாய்வத்தாநரம்
* வாட் பிரசிறீ ரத்தின சசாதரம்

## மியான்மர்

* ஆனந்தா
* பொததாங்
* சிவேஜிகன்
* சவேடகன்
* சவேமாவதாவ்
* கியாய்க்டியோ புத்தர் கோயில்
* உப்பதசாந்தி பகோடா

## நிப்பான்
* கோத்தோக்கு-இன்
* கியோமிசு-டேரா

## ஆப்கானித்தான்
* பாமியன் புத்தர் சிலைகள்

## பாகிஸ்தான்
* ராணிகட்

## கம்போடியா
* அங்கோர் வாட்
* தா புரோம்

பகுப்பு:பௌத்த கோயில்கள்
பகுப்பு:பௌத்த யாத்திரைத் தலங்கள்
பகுப்பு:சமயம் தொடர்பான பட்டியல்கள்
பகுப்பு:பௌத்த கட்டிடங்கள்
தக்த்சாங்

thumb|300px|தக்த்சாங்
thumb|250px
**தக்த்சாங்** என்பது பூட்டான் நாட்டில் உள்ள ஒரு புகழ்பெற்ற புத்த மடம். இது பாரோ பள்ளத்தாக்கில் உள்ள ஒரு மலைமுடியில் சுமார் 10,200 அடி உயரத்தில் அமைந்துள்ளது. இது பாரோ பள்ளத்தாக்கின் அடியில் இருந்து 2300 அடி உயரத்தில் உள்ளது. தக்த்சாங் என்பது *[[புலி]]யின் கூடு* எனப்பொருள் படும். பத்மசம்பவர் புலியின் மீது பறந்து இங்கு சென்றதாக கூறப்படும் பழங்கதையின் காரணமாகவே இப்பெயர் ஏற்பட்டது.

பகுப்பு:பூட்டான்
பகுப்பு:பௌத்த கோயில்கள்
கோத்தோக்கு-இன்

**கோத்தோக்கு-இன்** என்பது நிப்பான் நாட்டின் கனகாவா மாகாணத்தின் காமாகுரா நகரில் உள்ள ஒரு புத்தக் கோவில். இக்கோவில் அங்குள்ள அமிதாப புத்தரின் மிகப்பெரிய வெண்கலச் சிலையினால் புகழ்பெற்றது. இச்சிலை 13.35 மீட்டர் உயரமும் ஏறத்தாழ 93 டன் எடையும் கொண்டது.

இப் புத்தர் சிலை 1252-ஆம் ஆண்டு நிறுவப்பட்டதாகக் கருதப்படுகிறது. மேலும் இச்சிலை கோவிலுக்குள் இருந்ததாகவும் 1498-இல் ஏற்பட்ட சுனாமியின் காரணமாக அது அழிந்த பின் புத்தர் சிலை வெட்டவெளியில் இருப்பதாகவும் கூறப்படுகிறது.

பகுப்பு:பௌத்த கோயில்கள்
வாட் அருண்

thumb|300px|சாவோ பிரயா ஆற்றில் இருந்து கோவிலின் தோற்றம்
**வாட் அருண்** (*Wat Arun*) என்பது தாய்லாந்து நாட்டின் தலைநகரான  பாங்காக் நகரில் உள்ள ஒரு பௌத்தக் கோயில் ஆகும். இக்கோவில் சாவோ பிராயா ஆற்றின் மேற்குக் கரையில் அமைந்துள்ளது. இக்கோவிலின் முழுப்பெயர் *வாட் அருண்ரட்சவரரம் ரட்சவோரமகாவிகாரா* என்பது. 

இக்கோயில் இதன் நடுவில் இருக்கும் *பிராங்*  என்று அழைக்கப்படும் கோபுரத்திற்காகப் பெயர் பெற்றது. இதனைச் சுற்றிலும் நான்கு சிறிய பிராங் கோபுரங்கள் உள்ளன. 

இக்கோயில் கட்டப்பட்ட போது  *வாட் மகோக்*  எனவும் பின்னர் தக்சின் மன்னனுடைய காலத்தில் *வாட் சேங்*  எனவும் அழைக்கப்பட்டது. மோங்குட் (நான்காம் ராமா) மன்னனே தற்போதைய பெயரான வாட் அருண்ரட்சவரரம் என்பதை இட்டார்.

## மேற்கோள்கள்

## வெளி இணைப்புகள்
*     வாட் அருண் கோயில் சிற்பங்களின் புகைப்படம்

பகுப்பு:தாய்லாந்து புத்த கோயில்கள்
மீன் வளர்த்தல்

மீன்கள் வணிக நோக்கிலும் ஒரு பொழுது போக்காகவும் வளர்க்கப்படுகின்றன.  இந்தக் கட்டுரை பொழுது போக்குக்காக **மீன் வளர்த்தல்** பற்றியதாகும்.  

பொதுவாக மீன்கள் ஒரு கண்ணாடித் தொட்டியில் வளர்க்கப்படுகின்றன.  அவற்றுக்கு உணவு தரப்பட வேண்டும்.  நீரை அவ்வப்பொழுது மாற்றி நீரில் சேரும் னைற்றேற்சை அகற்ற வேண்டும்.  

தமிழ்நாட்டிலும் இலங்கையிலும் மீன்கள் கிணற்றில் விடப்பட்டும் வளர்க்கப்படுவதுண்டு.  

## மேற்கோள்கள்
 

பகுப்பு:ஈடுபாடுகள்
பிரெஞ்சு கலைக்களஞ்சியம்

[300px|thumb|Fig.3: "[Figurative system of human knowledge", the structure that the *Encyclopédie* organised knowledge into. It had three main branches: memory, reason, and imagination.]]
**பிரெஞ்சு கலைக்களஞ்சியம்** (பிரெஞ்சு: Encyclopédie, ou dictionnaire raisonné des sciences, des arts et des métiers, தமிழ்: கலைக்களஞ்சியம்: ஒழுங்கமைக்கப்பட்ட அறிவியல், கலை, தொழில்நுட்ப அகராதி) என்பது பிரான்சில் பிரெஞ்சு மொழியில் 1772 - 1777 இடையில் வெளியிடப்பட்ட கலைக்களஞ்சியம் ஆகும். இதன் அறிமுகக் கட்டுரை மேற்கத்தைய அறிவெளிக் காலத்தின் கருத்துக்களை பகிரும் ஒரு முக்கிய ஆவணமாக கருதப்படுகிறது. 

பிரேஞ்சு கலைக்களஞ்சியத்தின் உள்ளடக்கம் அக்காலத்தில் பரவலாக ஏற்றுக்கொள்ளப்படாத பல கருத்துக்களைக் கொண்டிருந்தது. குறிப்பாக இது பகுத்தறிவை முன்னிறுத்தி மூடநம்பிக்கையை இல்லாமல் நோக்குடன் எழுதப்பட்டது. பல்வேறு சமய நம்பிக்கைகளையும் கேள்விக்கு உட்படுத்தியது. இதை அரசு சமய அதிகாரிகளின் வேண்டுகோளால் தடை செய்தது. இருப்பினும் இது பலரின் உதவியுடன் ரகசியமாக வெளி வந்தது.

பகுப்பு:கலைக்களஞ்சியங்கள்